Swimming Pools (Drank)

Swimming Pools (Drank) הוא שיר של הראפר האמריקאי קנדריק לאמאר. הוא יצא לאור ב-31 ביולי 2012, כסינגל המוביל (והשני בסך הכל) מתוך אלבום הבכורה שלו בחברת תקליטים גדולה, Good Kid, M.A.A.D City, באמצעות טופ דואוג אנטרטיינמנט, אפטרמת' אנטרטיינמנט ואינטרסקופ רקורדס. הוא נכתב על ידי לאמאר וטיילר "טי-מיינוס" ויליאמס, שגם הפיק את השיר.

השיר הניע את לאמאר לפופולריות במיינסטרים, כשהגיע בשיאו למקום ה-17 במצעד הבילבורד הוט 100. מאוחר יותר, הועמד השיר לפרס גראמי לביצוע הראפ הטוב ביותר.

רקע
השיר מהווה התבוננות פנימית על חיי המשפחה והחברה של לאמאר, האלכוהוליזם והלחץ החברתי המלווה אותו בקרב חבריו. בבית הראשון, הוא נזכר בשתייה של סבו והמוות כתוצאה מכך, ובסיבות שהובילו את לאמאר עצמו לשתות.

קבלה ביקורתית
השיר זכה לתשבחות ממבקרי המוזיקה בצאתו. מגזין רולינג סטון דירג את השיר במקום ה-34 ברשימת השירים הטובים ביותר לשנת 2012. מגזין XXL כלל את השיר כאחד מחמשת שירי ההיפ הופ הטובים ביותר ב-2012.

הצלחה מסחרית
בשבוע הראשון לצאתו, הופיע השיר במקום ה-100 בבילבורד הוט 100, נשאר במצעד כשבוע ויצא. עם זאת, שבועיים לאחר מכן, חזר למצעד וטיפס מספר מקומות כל שבוע, כשבשיאו הגיע למקום ה-17. במצעד הסינגלים הבריטי, הופיע השיר לראשונה במקום ה-63, ובשיאו הגיע למקום ה-57.

וידאו קליפ
הווידאו קליפ, בבימויו של ג'רום די, הוקרן בבכורה ב-3 באוגוסט 2012 ב-. סקירה של המגזין רולינג סטון כללה תקציר של הקליפ בו נכתב: "בקליפ החדש שלו עבור 'Swimming Pools (Drank)', קנדריק לאמאר מתריס נגד כוח הכבידה, צף ונופל בחלל תלוי בזמן שבקבוקי אלכוהול עפים ומתנפצים לתקרה. הראפר מקבל התבוננות פנימית בקצב מטושטש, בהתחשב בשיאים ובשפל של צריכת אלכוהול ותחושת הביטחון שהיא מעניקה לשתיין. לאמאר מבלה את רוב הקליפ בראפ לבד, אך בצילומים מסוננים בצבע של זעם ספוג אלכוהול, דרך הסצנות היותר מהורהרות".

מיקומי שיא

נתוני מכירות

קישורים חיצוניים

הערות שוליים 

שירי 2012
סינגלים מ-2012
שירי קנדריק לאמאר
שירים באנגלית
שירים על אלכוהול
שירי זהב בגרמניה
שירי פלטינה בממלכה המאוחדת
שירי פלטינה מרובעת ומעלה בארצות הברית
סינגלים בהוצאת אינטרסקופ רקורדס
סינגלים בהוצאת אפטרמת' אנטרטיינמנט
סינגלים בהוצאת טופ דואוג אנטרטיינמט